internet vaartha 156 Views
న్యూఢిల్లీ : భారతీయ కార్పొరేట్‌ రంగంలో 2016 వేతన సరళి పెంపు 10.3శాతంగా ఉండ వచ్చన్నది అంచనా. గత ఏడాది వేతన ప్యాకేజిలను 10.6శాతం పెంచిన కంపెనీలు ఈఏడాది అంతగా ఉండకపోవచ్చని ఆన్‌హెవిట్‌ కంపెనీ నిర్వహించినసర్వేలో తేలింది. ఆసిక్తకికరమైన అంశం ఏమింటే ఆసియాపసిఫిక్‌ ప్రాంతంలో కేవలం చైనాభారత్‌ రెండు దేశాలు మాత్రమే వేతనాల పెంపులో వెనక బడ్డాయి. తక్కువ ద్రవ్యోల్బణ రేట్లు కంపెనీలకు ఆశాజనకంగా మారాయి. వేతనాలపెంపును తగ్గిం చాయి. అయితే మరీ అలజడిలేకుండా స్వల్పమొత్తంలో మాత్రమే వేతనాలను పెంచినట్లు ఆన్‌ హెవిట్‌ భాగస్వామి ఆనందోరూప్‌ ఘోష్‌ వెల్లడించారు. మొత్తం 700 కంపెనీలను సర్వేచేస్తే గతంలో కంపెనీలు వేతనాలను భారీగాపెంచేవని అయితే వేతనాలుపరిహారం బడ్జెట్‌లను కట్టడిచేసే ప్రయ త్నంతోనే వీటన్నింటికీ స్వస్తిచెప్పినట్లు కనిపి స్తోంది. స్టార్టప్‌ కంపెనీలపరంగాచూస్తే మూడేళ్ల పాటు లాభాలకు ముందుస్థాయిలో ఉంటాయి. 2016లో 15.6శాతం వేతన పెంపు అంచనా వేస్తే నంబర్‌వన్‌ కంపెనీగా పరిగణించవచ్చని ఘోష్‌ వెల్లడించారు. ఎక్కువగా జీవవిజ్ఞాన కంపెనీల్లోనే 11.6శాతంగా ఉన్నట్లు సర్వేసంస్థ వెల్లడించింది. ఇక ఐటి రంగానికి వస్తే కనీసం నాలుగు మిలియన్ల మంది ఉద్యోగులు పనిచేస్తున్నారు. 10.8శాతంగా వేతనాల పెంపు ఉంది. ఇక మీడియా, వినియోగరంగ ఉత్పత్తులరంగంలో కూడా ఎక్కువ వేతనాలను పొందే అవకాశం ఉంది. ఇతరత్రాచూస్తే ఆర్థికరంగం, మెటల్స్‌, టెలికాం, లాజిస్టిక్స్‌, ఇన్‌ఫ్రా, విద్యుత్‌రంగాల పరిధిలో చూస్తే తక్కువ పెంపు ఉంది. అయితే పనితీరు ఎక్కువ కనబరిచిన ఉద్యోగులకు ఈ ప్యాకేజి అడ్డుకాదని చెపుతున్నారు. ప్రతిభ కనబరిచిన సగటు ఉద్యోగి కీలక నైపుణ్యాలు ఏటికేడాది వృద్ధి చెంది 63శాతంగా ఉన్నాయి. భారతీయ ఇంక్‌లో ఇదే అత్యధిక నైపుణ్య స్థాయిగా చెపుతున్నారు. ఆన్‌హెవిట్‌ అంచనాల ప్రకారం చూస్తే భారత్‌లో తరచూ కంపెనీలు మారుతున్న విధానం 16.3శాతానికి తగ్గింది. 2009నాటి ఆర్థిక సంక్షోభాన్ని పరిగణనలోనికి తీసుకుంటే ప్రస్తుతం తక్కువగానే ఉద్యోగులు తరచూ కంపెనీలు మారుతున్నట్లు స్పష్టం అవుతోంది.